
Prome Minister Evelyn Wever-Croes: 
Pa cumpli cu derecho di privacidad y derecho di e ser humano 


PARTIDONAN POLITICO NO LO RICIBI 
REGISTRO DI VOTADONAN 





Je chang 





the years 





Dialuna durante rueda di prensa di Gobierno, Prome Minister 
sra. Evelyn Wever - Croes a amplia riba entre otro e topico di 
“kiezersregister”, e registro di votadonan. Pa cual el a informa 
cu a base di leynan di proteccion di privacidad di e ser humano 
y den consulta cu diferente instancia, a yega na e conclusion 
cu no lo comparti e registro aki cu ningun partido politico. 


Premier Wever - Croes a splica cu tur aña di eleccion, partidonan 
político ta pidi copia di e registro di votadonan. Den ley ta para 
cu un partido politico tin derecho di pidi y haya dos copia di e 
registro. Riba e registro tin para nomber, fecha di nacemento, 
pais di nacemento, adres di e persona y na ki urna e persona 
ta vota. E areglo aki ta inclui den ley for di basta tempo caba, 
cu e meta pa asina partidonan politico por controla identidad y 
por controla ken ta vota na cada urna. Mientrastanto, despues 
cu e ley a wordo traha, hopi pais a cambia e tipo di areglo aki, 
sinembargo Aruba so no a cambia su kiesverordening. 


Mundialmente a tuma luga hopi desaroyo riba derecho di 
privacidad como derecho humano (Artikel 8 van het Europees 


Verdrag voor de Rechten van de Mens), cu ta e tratado Europeo 
di derechonan humano. Esey ta pone cu locual ta contene den 
e kiesverordening Artikel 10, lo mester wordo elimina na Aruba 
tambe, sino nos ta actuando en contra di e tratado. 


Etratadota stipula cu cada ciudadano tin derechoriba privacidad 
y cu su adres, fecha di nacemento y pais di nacemento no ta 
informacion cu por cay den man di tercera sin tin mester. Door 
di duna e kiesregister na un partido politico, e partido politico 
por haci cu ne kico cu e kier y e informacion di privacidad di e 
ciudadano por wordo uza pa otro metanan. 


Prome Minister a sigui elabora cu teniendo esaki na cuenta 
durante ultimo dianan ta haciendo evaluacion y a busca 
consehonan como Minister encarga cu Asuntonan General y 
esun cu mester tuma un decision riba e tema. A haya conseho 
di Directie VVetgeving, di Veiligheidsdienst Aruba, di Conseho 
Supremo Electoral y Censo. Tur e consehonan aki ta riba un 
lifia cu e tratado art. 8 di EVRM, cual ta pone cu no por duna 
e kiesregister na partidonan politico. Pasobra a mira caba den 
pasado cu e ora e informacion ta vvordo uza pa otro meta. 


E meta die ley no ta pa uza e kiesregister pa partidonan politico 
por manda carta na un ciudadano of bay cas di ciudadano y 
insisti pa e vota of haya sa unda el a nace y haya sa ken ta biba 
cu ken na cua adres. Esakinan ta informacion priva di cada 
ciudadano y como Gobierno di Aruba, ta para pa privacidad di 
e ciudadano. A base di esaki a tuma e decision cu no lo duna 
e Riesregister na ningun partidonan politico. 

Mester bisa cu dos partido a pidi e kiesregister, cual ta partido 
AVP y partido MEP, ambos a wordo nenga. Partico AVP 
sinembargo a protesta e decision aki mientras cu Partido MEP 
a mustra comprension. 


Pa resumi Premier Wever - Croes a enfatisa cu pa proteha bo 
privacidad como ciudadano, ta nenga di duna e informacion 
aki y ta spera di por conta cu sosten y confiansa di pueblo di 
Aruba cu e decision aki ta na interes di cada ciudadano. 

Prome Minister Evelyn Wever-Croes: 
Hunto nos ta logrando recuperacion 


ARUBA A SURPASA 66 MIL PERSONA VACUNA 


71.8 % di nos grandinan ta vacuna 





GOBIERNO DI ARUBA 








Durante Conferencia di Prensa di Gobierno di Aruba dialunsa 
mainta, Prome Minister Evelyn Wever-Croes a elabora riba 
Entrante dialuna 14 di juni, Aruba ta na 20 caso positivo y 
tambe tin un averahe di 3 caso nobo pa dia. E positivity rate 
ta na 5% riba un averahe di 7 dia. Esaki, Prome Minister ta 
enfatisa, ta pone cu nos por bisa cu nos tin e parti die crisis di 
salud domina. 





Pa loke ta e campafia di vacunacion nos ta na 67% di nos 
poblacion vacuna y nos kier yega 85%. Pa cu esaki nos lo 
tin campafianan adicional cu lo bay cuminsa. Den e grupo di 


esnan di 60+ nos ta na 71.8% casi 72% y nos kier yega na 
85%. 


“Tur esaki ta pone cu nos ta sigui den e plan di crisis pa loke 
ta trata e recuperacion pero nos ta keda alerta, vigila y evalua 
cada tres dia pasobra te ainda tur cos ta mustra cu e cifranan 
ta bahando. P’esey nos ta traha cu e averahe di 7 dia. Si 
nos ripara cu e cifranan ta exigi otro atencion mas estricto, 
nos lo cuminsa cu esey mesora. Aworaki nos ta enfoca riba 
recuperacion. 


Ora mi ta papia di recuperacion mi ta papia di e recuperacion 
economico y e salud mental di nos poblacion pasobra e 
pandemia aki hunto cu tur e medidanan a ocaciona hopi 
presion riba salud mental di nos ciudadanonan. 


Gobierno y Crisis Team a reuni cu Respaldo, AZV y DVG 
siman pasa y a encarga nan pa bin cu un crisis plan pa con ta 
bay trata cu e recuperacion di salud mental y den e dianan aki 
lovmester ricibi e plan aki. 


"Nos lo percura pa tin fondonan disponibel pa asina Respaldo, 
AZV, DVG y otro stakeholders riba e tereno aki por traha riba 
trece e salud mental den nos comunidad”, Prome Minister 
Evelyn Wever-Croes a termina bisando. 





REFLEXION 


“Mi kier duna un danki na tur esanan cu a duna di nan 
parti pa Aruba ta para unda e ta para” 


Dialuna mainta durante Conferencia di Prensa di Gobierno di 
Aruba, Prome Minsiter Evelyn Wever-Croes a duna un reflexion 
expresando su graditud pa cada ciudadano di nos pais cu a 
yuda cu awe nos ta riba e bon caminda pa recuperacion. 


"15 luna pasa exactamente dia 13 di maart, tabata e prome 
biaha cu nos a constata Covid pa di prome biaha aki na Aruba. 
Durante e tempo ey mi tabata aparece tur anochi dilanti 
television pa mi purba di mantene e animo halto. Mi tabata 
bisa "This too shall pass" y mi tabata bisa cu Aruba a enfrenta 
retonan hopi grandi den pasado y a surpasa cada un. P'esey 
mi tabata bisa cu mi ta sigur cu como Aruba nos lo surpasa 
esaki tambe. 


Awe 15 luna despues, cu hopi emocion y orguyo hopi grandi, 


mi por bisa “this is passing” “this too is passing” y nos como 
Aruba a uni cu tur e amor y stimacion cu nos tin pa e pida 
baranca aki y nos a enfrenta e reto mas grandi di e pandemia 
y nos ta surpasando nan. 


Mi kier duna un danki un biaha mas na tur esanan cu a duna di 
nan parti pa Aruba ta para unda e ta para. Danki na tur e front- 
liners, esnan den cuido y esnan den orden publico cu a pone 
nan siguridad na peliger pa yuda otronan. Nan cu a dedica nan 
alma y cuerpo haciendo sacrificionan grandi di nan mes y nan 
famia pa otronan por ta sigur y trankil. Nos front-liners. Tambe 
cada ciuadano di pais Aruba cu a duna di nan parti, tur cu a 
cuida nan mes, nan famia y papia cu otronan pa asina awe nos 
ta unda nos ta. Un danki na e crisis team y tur e profesionalnan 
cu ta yudando nos pa por tuma e decisionan aki”. 

Prome Minister Evelyn Wever-Croes: 


HUNTO NOS TA RECUPERA 


“Aruba a uni pa enfrenta e retonan di mas grandi di e 
pandemia y awe nos ta surpasando nan” 





Dialuna 14 di juni durante rueda di prensa di Gobierno, Prome 
Minister sra. Evelyn Wever- Croes conhuntamente cu Minister di 
Finansa, Economia y Cultura, sra. Xiomara Maduro, a presenta 
e situacion actual di recuperacion economico. Turismo te na e 
momentonan aki ta recuperando danki na e gran cantidad di 
turista cu a bin Aruba den e ultimo tempo. Luna di Mei a mira 
70.000 turista cual ta un bon cantidad, sinembargo ainda no a 
yega 100%. Na e momento aki nos ta na 55%. Si e tendencia 
aki continua, lo cera e afia cu un recuperacion di 68% di nos 
turismo. 


RECUPERACION TURISMO CRUSERO 

Diaranson ultimo tabatin e prome barco crusero desde 15 luna 
pasa. 13 di maart 2020, e mesun fecha cu a constata e prome 
dos casonan di COVID-19 na Aruba, tabata e ultimo biaha cu 
tabatin un barco di crusero cu a yega Aruba y sali for di nos waf 
cu turista abordo. 

Siman pasa ora cu e barco crusero a yega tabata un momento 
di emocion pasobra na momento cu a cera frontera no tabata 
sa ki dia lo bay bek na normalidad. Aworaki por bisa cu poco 
poco ta mira esaki. 


Pa por a yega na e punto aki tin hopi protocol entre otro, 
hendenan cu ta vacuna so por ta abordo y nan ta haci test 
regularmente. Asina a constata cu despues cu e barco a sali for 
di Aruba, tabatin dos persona asintomatico cu tabata positivo. 
E personanan aki no tabatin ningun sintoma y pues cu chens 
minimo di pega un otro persona. Premier Wever - Croes a 
Splica cu mes ora e protocolnan a wordo aplica pa minimalisa 
e riesgonan cu lo contribui na e exito cu turismo crusero por 
trece pa Aruba bek. E barco lo bolbe Aruba cada dos siman 
y cu esaki por bisa cu ta cuminsa bek cu recuperacion riba e 
area di turismo crusero. 


PERSONANAN RICIBIENDO SUBSIDIO Y PAKETE DI 
CUMINDA 

A pesar di e bon noticianan aki, Aruba no ta na 100% di 
recuperacion turistico. E realidad ta cu tin 4000 persona cu a 
perde nan trabou duante di pandemia y cuta ricibi Fase pa nan 
por purba yega fin di luna y cumpli cu nan gastonan. P'esey no 
por bisa ainda cu e crisis ta tras di lomba. Apart di esey 14.000 
persona cu ta traha den sector priva ta depende di e subsidio 
di salario cu Gobierno ta duna e dofio di trabou (loonsubsidie). 
Consecuentemente no ta tur hende ta cobrando 100% di nan 
salario ainda. Varios hende ta cobrando 60% ainda como 
cu segun dofio di trabou ta pa motibo cu nan no a recupera 
completamente ainda. 

Ademas, 1 den cada 5 ciudadano di nos Pais ta depende 
di pakete di cuminda di crus cora cu Gobierno di Aruba y 
Fundacion pa nos Comunidad ta tuma over otro luna. 


CONTRIBUCION SECTOR PUBLICO Y SEMI PUBLICO 

Pa locual ta e contribucion di solidaridad cu a pidi sector 
publico, tambe ta mira luz na final di e tunnel si e tendencia 
di crecemento economico continua. Continuamente ta evalua 
cuanto persona ta den Fase, Loonsubsidie y cuanto ta depende 
di pakete di cuminda, pa asina determina e momento cu por 
cuminsa kita e cortamento di salario riba empleadonan publico 
y semi publico y bay bek na 100% salario, Prome Minister a 
splica. 


E realidad ta cu Aruba ta recuperando v enfoke di Gobierno ta 
riba e crecemento y pa crea mas cupo di trabou pa esnan cu 
a perde trabou, pa esnan cu no tin trabou v esnan cu kier otro 
trabou. Trabou cu salario digno pa trece stabilidad riba area 
laboral. Tin diferente desarovo andando riba e area turistico, 
entre otro e proyecto di hotel na San Nicolas Secrets cu ta den 
acuerdo di ROP/ROPV. Tin mas desarovo den colonv v tambe 
negociacion andando pa loke ta e refineria. Banda di esaki 
tambe tin desarovo na plava pa loke ta edificionan di Gobierno. 


Pa resumi Premier Wever Croes a bisa: '15 luna pasa tabata 
e prome biaha cu a constata COVID-19 na Aruba. Mi tabata 
para tur anochi na television pa trece informacion v mantene 
e animo na halto. Mi tabata bisa: 'This too shall pass', Aruba 
a enfrenta retonan hopi grandi den pasado y a sa di surpasa 
nan. Awe por bisa cu hopi emocion y cu gran orguyo: "This too 
is passing". Aruba a uni den e forsa, amor y stimacion cu tin 
pa nos pida baranca y enfrenta e retonan di mas grandi di e 
pandemia cu avve nos por bisa cu ta surpasando nan. 

Ta duna danki na tur esnan cu a duna di nan parti pa Aruba ta 
unda cu nos ta para awo: frontliners, ciudadanonan, crisisteam 
y profesionalnan den Gobierno.’ 

Minister Plenipotencario di Aruba na Washington DC, 
Joselin Croes: 


DAN KI EVELYN 








No obstante pa ken bo a vota cuater afia pasa of ki color politico 
bo tin actualmente of cual partido gana e proximo eleccion 
na Aruba, nos mester duna Cesar loke ta di Cesar. Aruba a 
wordo lidera di un forma excepcional durante e pandemia di 
COVID-19. Evelyn Wever-Croes como nos Prome Minister no 
solamente a sa di mantene e pueblo uni y calmo durante e pio 
crisis cu mundo a conoce, pero danki na e ayudo di Hulanda 
el a sa di mantene companianan aflota, teniendo hendenan na 
trabou y cu un entrada minimo pa nan por sobrevivi. 


Ta hopi pais na mundo no tavvatin un lider manera Evelyn 
cu a sa di maneha e pandemia di un forma profesional, cu 
transparencia manteniendo union. Paisnan grandi manera 
Merca, Brasil, India y Inglatera segun encuesta ta e paisnan 
cu peor a maneha COVID-19 pa motibo di nonchalance, no 
promove uzo di tapaboca, no introduci lock-downs na ora, no a 
promove vacuna y no tawatin suficiente ICU units cual a costa 
bida di miles. 


Paisnan cu a haci miho durante e pandemia tawata Iceland, 
New Zealand, Taiwan y Singapore, pasobra nan a actua 
mesora cu lockdown nacional, contact tracing, cuarentena y 
testmento agresivo. Aruba tawata bendiciona cu un lider cu 
no a vacila pa actua mesora pa ataca e pandemia. Evelyn a 
instala un crisis team cu ta inclui profesionalnan den tur area. 
El a bula bay Hulanda y percura pa Aruba por a presta placa 
sin interes pa asina nos pais no mester a bati bancarota. El 
a acudi na IMF pa haya conseho pa por a negocia un miho 
pakete cu Hulanda. El a para tras di un kateder tur dia cu un 
smile riba su cara y cu tur pasenshi di mundo y a ripiti tur 
dia: "bisti tapaboca, laba man, keda cas, proteha bo mes y 


WEVER-CROES 


bo famia". Cu su lema “this too shall pass” el a brinda nos 
speransa cu nos lo sali di e pandemia aki. 


Cu respet y admiracion mi por bisa cu Evelyn ta un di e miho 
hefenan cu mi tawatin. Durante e reunionnan di Nacionnan Uni 
tur hende tabata elogia su elocuencia y conocemento. Evelyn 
ta un persona cu no ta drumi, pasobra su mente ta traha miho 
den trankilidad di anochi laat. E ta un Mama cu un amor infinito 
pa su yiunan. Su fe ta dune e guia spiritual cu e mester pa 
por brinda comprension pa esnan pasando den dificultad. Un 
persona cu no tin berguensa di bisa "mi ta bay find out y mi 
lo bin back riba bo pregunta", ora e no sa un contesta. Un 
persona cu no ta distingui color politico, pero ta wak bo trabou 
profesional. 


Den un articulo den US News skirbi pa Bear y Agner nan ta 
splica pakico mas pais mester lidernan femenino. Paisnan 
manera Denmark, Iceland, Finland, New Zealand, Germany y 
Slovakia na unda tur ta wordo lidera pa un ser femenino, nan 
a wordo reconoci internacionalmente pa nan forma eficiente 
di maneho di COVID. Nan a actua pro-activo, implementando 
distancia social y buscando conseho di expertonan. Nan a 
unifica nan pueblo cu compasion y comunicacion transparente. 
Den un otro articulo di Harvard Business Review, Zenger y 
Folkman a haci un estudio cual a resulta cu hende muhe ta 
miho lider durante un pandemia. Basa riba e data di e estudio 
aki esnan cu a wordo entrevista a bisa cu nan kier lidernan 
cu tin capacidad di “pivot” y sifia “skills” nobo, un persona cu 
ta pone enfasis riba desaroyo di empleadonan, hasta den 
temponan dificil; ken ta mustra honestidad y integridad y cu ta 
sensitivo y tin comprension di stress, ansiedad y frustracion cu 
hende ta sinti. Nan analisis a mustra cu e caracteristicanan aki 
ta mas desplega cerca lidernan muhe. 


Den e tres afia cu mi tawatin e privilegio di traha bou di e 
maneho di Evelvn, mi por a mira tur e caracteristicanan aki 
den dje. P'esev mi ta contento v orguvoso di por a biba den 
un tempo cu un hende muhe a lidera mi isla. Pero mas aun 
mi ta orguvoso di a biba den un tempo cu un hende muhe a 
gara e timon den un pandemia feroz cu a azota mundo y a 
sa di mantene paz, trankilidad, siguridad v salud na mi isla. 
No obstante ken gana e proximo eleccion mi ta spera nos tur 
ta agradecido cu nos tawatin un lider excepcional durante e 
pandemia cu a azota mundo henter. 

MINISTER DI FINANSA, ASUNTONAN ECONOMICO Y CULTURA | 


MINISTER XIOMARA MADURO 





Minister Xiomara Maduro ta informa: 








3A TA RECUPEI 

Pa fin di 2021 

ta spera un recuperacion di 68% 

Cada dos siman Minister Maduro di Economia hunto cu 
Minister President ta reuni cu ehecutivonan di ATA, AHATA, 
Departamento Economico DEZHI, Aruba Airport Authoritv 
AAA y Banco Central CBA pa asina hunto por repasa e 
pronosticonan pa locual ta e recuperacion economico di nos 
Pais. Siman pasa e grupo a bolbe bin hunto v a brinda un bista 
riba e recuperacion di economia di nos Pais cu ta bavendo 
den bon rumbo. Informacion di ATA ta mustra cu mas v mas 
turista ta bolbe bin Aruba despues cu e pandemia a stroba nan 
plannan pa biaha pa nos isla. 


Ya caba Aruba ta ricibi un 55% di e total di turista cu a bishita 
nos na aña 2019. Si tur cos bay bon, pa fin di 2021 nos por 
spera un recuperacion den turismo di 68% compara cu aña 
2019. Segun dato di AHATA e ocupacion na hotelnan tambe 
ta bayendo den bon direccion. Hotelnan grandi ta mirando nan 
grado di ocupacion subi cada bes y AHATA tambe ta comparti e 


optimismo cu e cifranan di ATA ta revela. Dato compila pa CBA 
ta mustra cu e turista cu ta bin Aruba ta lagando mas placa 
atras y esaki ta un dato hopi positivo pa Aruba su recuperacion 
economico. E turista cu ta bishita nos Isla den su mayoria ta 
bin fo'i Merca y na e momentonan aki Merca su economia a 
cuminsa lora bek cu e efecto cu mas hende ta cuminsa biaha. 


Aruba ta keda un destino bunita y sigur den bista di e Mericano 
y pesey nos por keda mira un crecemento den turismo di Merca 
den e tempo nos dilanti. Pa haya un bista riba con Aruba ta 
para economicamente na e momentonan aki DEZHI a publica 
su pronostico cu por wordo mira riba https://www.deaci.aw/ 
proyeccion-economico-2021-2023/ 

Tur cos ta mustra cu Aruba ta recuperando poco poco di e 
crisis economico cu COVID19 a causa pa nos Pais. Ban sigui 
haci nos esfuerso pa asina hunto Aruba economicamente por 
para bek riba su propio pianan. 


Economic Outlook 
2021 — 2023 

MINISTER XIOMARA MADURO TA FELICITA 
COMUNIDAD FILIPINO PA E CELEBRACION DI 
123 ANA DI INDEPENDENCIA DI AS 


Diasabra Minister Maduro di Cultura tabata presente na 
Wilhelminapark pa felicita e comunidad Filipino residencia 
na Aruba cu e celebracion di e 123 aña di Independencia di 
Filipinas. Bou di auspicio di Consul General di Filipinas sra 
Amy Henriquez Mendes, tur presente por a disfruta di un 
bunita conmemoracion y celebracion di e fecha importante aki ll 
pa Filipinonan residencia na Aruba. Minister Maduro ta felicita 
tur Filipino v ta gradici nan pa nan aporte valioso na desarovo 
di Aruba specialmente den sectornan di cuido, turismo v guia 
spiritual. Masha danki pa stima Aruba v haci di nos Pais boso 
hogar. 
















































Diamars 15 Juni 2021 





SUBSIDIO DI SALARIO PA LUNA DI JUNI 2021 


Tur dunado di trabou cu ricibi un notificacion di SVB 
por aplica pa subsidio di salario pa luna di juni 2021 


Por via MiSVB desde 
22 di juni te cu 28 di juni 2021. 
Pagonan ta wordo ehecuta diariamente pa 
companianan cu nan aplicacion a keda aproba. 


Pa pregunta riba Subisidio di Salario 
por tuma contacto cu SVB su Service Center via 
of subi www.svbaruba.org 


006 


XiomaraMaduro.com | 
a a A 

MINISTER DANGUI ODUBER 


Minister Dangui Oduber: 

DEN CUADRO DI RECUPERACION DI NOS 
TURISMO AWE CONHUNTAMENTE CU PROMER 
EVELYN WEVER-CROES, MINISTER PRESIDENT 

A BISHITA HYATT REGENCY ABLES 


Nos a haya un recorido pa wak tur e inversionan cu a wordo 
haci, nos a combersa cu GM y e empleadonan pa gradici nan 
pa nan excelente servicio cu nan ta brinda na nos turistanan. 


Nos turismo ta recuperando hopi liher y esaki ta danki na e 
vision cla cu nos a pone nos dilanti. Aruba ta ricibiendo 75.000 
turista den luna di juni 2021 y e grado di occupacion di Hyatt 
ta 90%. 


Aruba ta progresando y awor ta momento pa stabilidad y no 
aventura. 

un raport di €34,000 cortesia di Union Europeo cu lo por 
yuda Aruba cu e proceso di transforma pa energia sostenibel 


Transicion di fossil fuels pa energia sostenibel ya no ta un 
deseo pero un derecho. E sentencia recien na Hulanda contra 
e compania multinacional Shell, a confirma cu e proceso 
di transicion di fossil fuels pa energia sostenibel "is een 
mensenrechten kwestie'. 


Dialuna avvor, 14 di juni, e Presidente Mericano, Joe Biden, lo 
ta na Bruselas pa hunto cu e lidernan di Union Europeo dilenia 
un direccion pa "un mihor mundo despues di e corona-crisis, 
un futuro mas sostenibel y prospero". 


Un punto halto ariba e agenda di e lidernan aki - kendenan ta 
representa mas di 60% di e economia mundial- ta e "European 
Green Deal”. 


Na aña 2020 OCTA a contrata un compania experto pa 
compila e raport; “Progress of the OCTs on their Transition 
to Sustainable Energy”. E raport aki a confirma cu diferente 
paisnan miembro di OCTA a avansa pa e categoria di 








“Renewable Energy Champions”. 


Aruba sinembargo a keda na e posicion di ta "In Transition”; 
pues menos di 20% di energia produci na Aruba ta di fuentenan 
sostenibel. 


E molinanan di biento (un proyecto di e gobernacion entre 
añanan 2001-2009) ta representa rond di 16% di e transicion 
actual. Esei no ta suficiente, Aruba -no- por keda atras! 


Na aña 2019 y principio di aña 2021 mi a presenta diferente 
opcionnan pa Aruba. Entre otro e concepto pa un planta di 
desalinacion di awa, Desolenator, caminda cu awa potable for 
wordo produci cu “award -winning solar technologies ” y dus 
na prijsnan hopi mas atractivo. 


E “energy policy” di e gobierno actual ta uno realisitco - caminda 
cu a tene cuenta cu factornan manera areanan protegi (pa e 
ROP), espacio limita y un poblacion relativamente denso. 


Expertonan (manera COWI Belgium) ta confirma cu e meta pa 
Aruba yega na 50% di energia renovabel pa aña 2030 ta uno 
factibel y Union Europeo ta brinda diferente plataformanan 
caminda cu Aruba lo por ricibi subsidio pa proyectonan 
sostenibel. 


Tin hopi trabow nos dilanti pa hasi pa percura pa den e proximo 
afianan Aruba tambe realmente por bira un Renewable Energy 
Championt 





OCTAssociation 

cites ARUBA A SURPASA 
66.000 PERSONA VACUNA 


& Mashadanki pa e confiansa, — 
NOStaJOgranuo' 

Departamento di Salud Publico: 


UPDATE 15 DI JUNI 2021 


Segun resumen di awe 2 persona a recupera, a registra total 3 caso nobo di Covid-19, di cual tur ta residente. 
E cantidad total di testnan ehecuta ayera na e diferente localidadnan na Aruba, entre otro laboratorio di hospital, 


laboratorionan priva y aeropuerto ta 410 test. ‘Positivity rate’ entre nos residentenan ta 3%. 


Casonan activo pa awe ta 19, cantidad di fayecido relaciona cu Covid-19 ta 107. 


Cantidad di personanan vacuna ta 66.236 cuta representa un promedio di 67% di nos poblacio di 18 afia bay ariba. 





We ARUBA COVID-19 






RESIDENTE NO-RESIDENTE 





Casonan Nobo 3 3 0 


Activo 18 16 3 


10958 10070 888 


Positivo 11084 10192 892 


Getest 171739 E = 


Morto 107 106 1 

GABINETE WEVER-CROES 


NOTICIA DI GOBIERNO 





